გლუხოვოს ღვთისმშობლის კვართის ეკლესია

გლუხოვოს ღვთისმშობლის კვართის ეკლესია () — მოქმედი მართლმადიდებლური ეკლესია ნიჟნი-ნოვგოროდის დივეევოს რაიონის სოფელ გლუხოვოში.  ტაძრის მშენებლობა მიმდინარეობდა 2009-2010 წლებში. ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს ნიჟნი-ნოვგოროდის ეპარქიას.

 ისტორია 
ეკლესია ააგეს 1731 წელს პეტრე აგრამკოვის ფინანსებით. 

1936 წელს საბჭოთა ხელისუფლების გადაწყვეტილებით გლუხოვოს ეკლესია დახურეს, ხოლო მასში მომსახურე სასულიერო პირები დააპატიმრეს და გადაასახლეს. ეკლესიის შენობას იყენებდა სტალინის სახელობის კოლმეურნეობა საწყობად, ხოლო 1940 წლის 8 ივნისს რაიონული აღმასკომის გადაწყვეტილებით მასში განათავსეს ელექტროსადგური. მოგვიანებით მოხერხებული გამოყენების მიზნით ეკლესიის კარი გააფართოვეს. 1947 წლის აღდგომის დღესასწაულზე ეკლესია ჩამოინგრა და სარძიკვლამდე გადაასწორეს. სამრეკლო ისევ იდგა, მაგრამ 1984 წელს ძლიერი წვიმის დროს, სადენი დაეცა და დაიწვა. 

2001 წელს ნიჟნი-ნოვგოროდელმა ალექსი სილაევმა იყიდა გლუხოვოს სახლი, შეარემონტა სამრეკლოს გუმბათი. 2003 წელს სოფელს ესტუმრა ცოტა ხნით ადრე ეპისკოპოსად დანიშნული გიორგი. 2004 წელს რამდენიმე ქალმა ვალენტინა გოლიაკოვას მეთაურობით ჩამოაყალიბა საეკლესიო საზოგადოება. დაგეგმეს აეშენებინათ მცირე ხის ეკლესია. სოფლის მოსახლეობამ დახმარების თხოვნით ეპარქიას მიმართა. ერთ-ერთი ძირითადი შემომწირველი გახდა ნოვიკომბანკის პრეზიდენტი ილია გუბინი, რისთვისაც დააჯილდოვეს სერაფიმ საროველის მესამე ხარისხის ორდენით. ეკლესიის პროექტი შეიმუშავა საეკლესიო არქიტექტორმა და რესტავრატორმა ანდრეი აპისიმოვმა. სამშენებლო სამუშაოებს სათავეში ჩაუდგა მღვდელი იგორ ბორისოვი. 2009 წლის 21 ივლისს ყაზანის ღვთისმშობლის ხატის გამოცხადების დღესასწაულზე მთავარეპისკოპოსმა გიორგიმ ტაძრის ფუნდამენტში სამხსოვრო კაფსულა ჩადო.

2010 წლიდან ტაძრის წინამძღვარი გახდა იგორ ბორისოვი. 2010 წლის 14 სექტემბერს მთავარეპისკოპოსმა გიორგიმ საკურთხეველი აკურთხა ელია წინასწარმეტყველის სახელზე. ამავე დღეს ტაძარში აღავლინეს საღვთო ლიტურგია. 2010 წლის დეკემბერში დაამონტაჟეს კანკელი. 

2012 წლის 23 თებერვალს ნიჟნი-ნოვგოროდისა და არზამასის მთავარეპისკოპოსმა გიორგიმ ეკლესიის ეგვტერი აკურთხა ალექსი ღვთისკაცის სახელზე
.

რესურსები ინტერნეტში


სქოლიო

კატეგორია:XXI საუკუნის ეკლესიები